नई दिल्ली. लगभग 2 साल पहले 8 नवंबर को पीएम मोदी की एक घोषणा ने पल भर में देश के लाखों लोगों की जिंदगी पलट दी. नोटबंदी ने छोटी-मोटी नौकरियां और कारोबार कर अपनी जिंदगी गुजार रहे देश के लाखों लोगों की जिंदगी में अंतहीन मातम ला दिया, जिसकी गूंज उनको आज भी सुनाई देती है.पश्चिम बंगाल की मुख्यमंत्री और तृणमूल कांग्रेस की प्रमुख ममता बनर्जी ने ट्वीट कर नोटबंदी के फैसले को गलत ठहराया है. ममता ने ट्वीट में लिखा है. नोटबंदी आपदा की आज दूसरी सालगिरह है. नोटबंदी के आज 8 नवंबर को दो साल पूरे हो गए हैं. इस मौके पर इसे लागू करने के वक्त मैंने इसके दुष्परिणाम बताए थे, अब प्रसिद्ध अर्थशास्त्री, आम लोग और विशेषज्ञ भी मेरी कही बातों पर सहमति जता रहे हैं.